Madaxweyne Muuse Biixi Cabdi Ilaa hada talaabooyinka uu ku talaabsaday iyo odhaahyadiisii hore ee wakhtigii ololaha adag uu ku jiray intuba waxay tusaale u yihiin in uu diyaar u yahay sidii uu dalkan uu madaxweynaha ka noqoday uu u gaadhsiin lahaa iskufilnaansho iyo horumar aanu hore u gaadhin gaar ahaan dhinacyada Cadaaladda iyo maamul wanaaga, intaasi waa daacadnimadda keliya ee uu afka kasheegay, hirgelintoodana looga fadhiya, iyada oo ay sidaas tahay hadan Soomalidu waxay ku maahmaahdaa "Far keliyi fool ma dhaqado", taas oo macnaheedu yahay in aanu Madaxweyne Muuse Biixi Cabdi iyo kuxigeenkiisuba aanay keligood waxqabad muuqda la iman Karin ama aanay waxba qaban Karin ilaa la helo dad kale oo si wada-jir ah ay iskula kaashadaan, dadkaasina waxay noqodeen Golaha Wasiirada ee uu magacaabay ama soo doortay Madaxweynuhu in ay la shaqeeyaan.
